Εχω τιμολογιο απο ολλανδικη εταιρια που αφορα κρατησεις δωματιων ξενοδοχειου που εγιναν απο το site που εχουν, ως εξης πωλησεις δωματιων 1000 ευρω ,προμηθεια 150,00 χωρις φπα,θεωρειται πραξη ληπτη υπηρεσιων? στη περιοδικη θα αναγραφει στους κωδικους 303,333 353,373 και στους ειδικους στον 343 ? η και στον 343 και 341? 

ΤΙΜΟΛΟΓΙΟ ΑΠΟ booking.com ΚΑΙ ΕΝΔΟΚΟΙΝΤ.ΠΑΡ ΥΠΗΡ
emathes telika te paizei me to tim.exw idia periptosh 

??? 

αν δεν εισαι τουριστικο γρφειο δεν παιζει πραξεις ληπτη ειναι εξοδο χωρις δικαιωμα εκπτωσεις φπα 

ΓΙΑ ΤΗΝ ΙΔΙΑ ΠΕΡΙΠΤΩΣΗ ΣΕ ΕΝΟΙΚΙΑΖΟΜΕΝΑ ΔΙΑΜΕΡΙΣΜΑΤΑ ΕΧΩ ΤΙΜΟΛΟΓΙΟ 1/7/20102 ΑΠΟ booking.com ΟΠΟΥ ΑΝΑΦΕΡΕΙ "Ο ΦΠΑ ΥΠΟΚΕΙΤΑΙ ΣΤΟΝ ΚΑΝΟΝΙΣΜΟ ΠΕΡΙ ΑΝΤΙΣΤΡΟΦΗΣ ΧΡΕΩΣΗΣ" ΤΙ ΣΗΜΑΙΝΕΙ ΑΥΤΟ? ΘΑ ΠΡΕΠΕΙ ΝΑ ΔΗΛΩΣΩ ΕΝΔΟΚΟΙΝΟΤΙΚΕΣ ΣΤΟ ΜΗΤΡΩΟ ΚΑΙ ΕΑΝ ΝΑΙ ΣΕ ΠΟΣΕΣ ΗΜΕΡΕΣ? ΜΕ ΤΗΝ ΤΡΙΜΗΝΙΑΙΑ ΠΕΡΙΟΔΙΚΗ ΦΠΑ ΤΙ ΓΙΝΕΤΑΙ? 

καποια αποψη?το εχει χειριστει καποιος 

???? 

υπαρχει καποιος που να το χειριστηκε ?Εχει στειλει κανεις ενδοκοινοτικη ληψη υπηρεσιων ? 

Καλημερα, πρωτα κοιτας αν μπορεις να το δικαιολογησεις στα εξοδα διοτι υποθετω ειναι ταξιδι αναψυχης. 2ον αν μπορεις πραγματικα να το δικαιολογησεις πρεπει να εχεις κανει εναρξη vies στο μητρωο, 3ον κοιτας αν στο invoice εχει ΦΠΑ αν δεν εχει οκ. Αν εχει ΦΠΑ παει να πει οτι δεν μπορεις να το περασεις στα εξοδα διοτι στο εχει κοψει σαν να εισαι καταναλωτης ή ο προμηθευτης ειναι πολυ μικρη επιχειρηση στην οποια το αντιμετωπιζεις σαν ενδοκοινοτικη πραξη αλλα το φπα παει υπερ πιστεως. Αν το invoice ειναι στον Ιουλιο πρεπει να κανεις ανακεφαλαιωτικο πινακα μεχρι 27/08 

έχω ενοικιαζόμενα δωμάτια βιβλία β κατηγορίας χωρίς ενδοκ. συναλλαγές και έχω σύμβαση με την booking.com. Μόλις έλαβα ένα τιμολόγιο με ολλανδικό ΑΦΜ στο οποίο αναφέρεται απλώς ο τζίρος και η προμήθεια της εταιρείας και με αστερίσκο ότι "Ο ΦΠΑ υπόκειται στον κανονισμό περί αντίστροφης χρέωσης". Τι ποιήσω? 

h booking.com είναι (κάτι σαν) πρακτορείο ταξιδίων. Μεσολαβεί στις κρατήσεις μεταξύ τελικού καταναλωτή και ξενοδοχείου/ενοικιαζόμενων δωματίων κ.λπ. Για την εργασία αυτήν χρεώνει μιαν προμήθεια στο ξενοδοχείο και αποδίδει το υπόλοιπο στον ξενοδόχο κ.λπ. Τέλος, είναι εγκατεστημένη στην Ολλανδία και έχει δηλωθεί στο σύστημα vies. Ως εκ τούτου, το εκάστοτε τιμολόγιο ΠΡΟΜΗΘΕΙΑΣ είναι ενδοκοινοτική λήψη υπηρεσιών και πρέπει να χειριστεί όπως και οι ενδοκοινοτικές αποκτήσεις (δήλωση στο Μητρώο για Ενδοκοινοτική ΛΗΨΗ υπηρεσιών —τουλάχιστον—, μηνιαίο Ανακεφαλαιωτικό Πίνακα —Φ5—, εμφάνιση στην Περιοδική/Εκκαθαριστική Φ.Π.Α. στους αντίστοιχους κωδικούς). 

Συναδελφοι καλημερα. Εχω κι εγω μια ιδια περιπτωση.Ηρθε προχθες καινουργιος πελατης με ενοικιαζομενα δωματια και ειχε ενα τιμολογιο απο Βοοking.com το οποιο ελεγε πωλησεις δωματιων 60 ευρω, προμηθεια 9 ευρω. Η προηγουμενη λογιστρια δεν του εκανε εγγραφη στο μητρωο για ενδοκοινοτηκες αποκτησεις και το περασε σαν δαπανη με δικαιωμα εκπτωσης φπα 6,5%. Δηλαδη καθαρα αξια 8,45(9/1,065) και φπα 6,5% 0,55. Ειναι σωστο οπως το περασε???Τι να κανω??? 

Είναι σωστό (δε θα σταθώ στο συντελεστή, επειδή θεωρώ ότι η προμήθεια είναι υπηρεσία και πηγαίνει στον κανονικό συντελεστή) κατά το μισό. Σωστά εξέπεσε τον Φ.Π.Α. Το πρόβλημα είναι ότι δεν έχει αποδοθεί αυτός ο Φ.Π.Α.: Γι' αυτό και γίνεται η χρεοπίστωση στην Περιοδική/Εκκαθαριστική. Με την εμφάνιση στις εκροές "αποδίδεται" ο Φ.Π.Α. που αναλογεί, ενώ με την εμφάνιση στις εισροές γίνεται η δικαιούμενη έκπτωσή του (εφόσον υπάρχει τέτοιο δικαίωμα από το σύνολο του υπόλοιπου Κώδικα Φ.Π.Α.). 

atgoliara ευχαριστουμε για την βοηθεια σου ηθελα να ρωτησω οταν το τιμολογιο ειναι ιουλιο αλλα αναφερει παροχη 01/06-30/06 ποτε πρεπει να γινει η μεταβολη στο μητρωο για δηλωση ενδοκοινοτικων ληψης υπηρεσιων και ποτε πρεπει να παει ο ενδοκοινοτικος πινακας ??θα με βοηθουσε πολυ μια απαντηση σου 

Δεδομένα 1) Η ημερομηνία έκδοσης είναι αρχές Ιουλίου, άρα ο φόρος είναι απαιτητός αρχές Ιουλίου [Άρθρο 18 ΚΦΠΑ]. Επομένως θα πρέπει να καταχωριστεί τον Ιούλιο. Οπότε Ιούλιο θα πρέπει να δηλωθεί και στον Ανακεφαλαιωτικό Πίνακα (Φ5). Επίσης, οι εμπρόθεσμες μεταβολές στο Μητρώο πρέπει να γίνουν μέσα σε 30 ημερολογιακές ημέρες. Έτσι, κανονικά η μεταβολή πρέπει να έχει ημερομηνία την ημερομηνία του τιμολογίου (αρχές Ιουλίου). Όμως πλέον είναι εκπρόθεσμη. 2) Η επόμενη εργάσιμη είναι η 20ή Αυγούστου, οπότε η μεταβολή θα θεωρηθεί εμπρόθεσμη από 23/07/2012 και μετά (με κάθε ημέρα καθυστέρησης υποβολής να αφαιρεί ημέρες). 3) Ο Ανακεφαλαιωτικός Πίνακας πρέπει να υποβληθεί μέχρι και 27/08 [Α.Υ.Ο.1091531/25.09.2009]. Όταν υποβληθεί, αν δεν έχει γίνει η μεταβολή στο Μητρώο εμφανίζεται σχετικό μήνυμα, αλλά η υποβολή ολοκληρώνεται. 4) Αναφερόμαστε σε λήψη υπηρεσιών/απόκτηση αγαθών και όχι παροχή/παράδοση (άρα, δεν είμαστε ο "αρχικός" υπόχρεος καταβολής του Φ.Π.Α.). Συμπέρασμα Η μεταβολή θα πρέπει να γίνει το συντομότερο και η ημερομηνία μεταβολής (καλό θα ήταν) να είναι εντός Ιουλίου (τουλάχιστον να κρατήσουμε τα προσχήματα). Υπό φυσιολογικές συνθήκες, η booking.com θα έπρεπε να ΜΗΝ είχε θεωρήσει τη συναλλαγή ως ενδοκοινοτική και, επομένως, να επέβαλε τον ολλανδικό Φ.Π.Α. για την προμήθεια τουριστικών υπηρεσιών. Προφανώς, δεν τον κάνουν. Οπότε, πρέπει να μπαλώσουμε το κακό: α) Μεταβολή για εγγραφή στο vies και β) Υποβολή listing μηνός Ιουλίου. Ξανατονίζω ότι η σωστή ημερομηνία έναρξης των ενδοκοινοτικών λήψεων υπηρεσιών είναι η ημερομηνία έκδοσης του παραστατικού της booking.com (αντιστρέφοντας την κατάσταση και θεωρώντας το ως παράδοση αγαθών, τότε ΔΕ ΘΑ ΜΠΟΡΟΥΣΑΜΕ να εκδώσουμε παραστατικό πώλησης χωρίς Φ.Π.Α., επειδή δε θα είχαμε αυτό το δικαίωμα από το Νόμο). 

Μολις μιλησα με το λογιστηριο της booking.com στην Ολλανδια (παρεπιπτωντος ειναι ελληνες) και μου ειπαν οτι το χειριζονται ως ενδοκοινοτικη παροχη υπηρεσιων. Αρα για μας ειναι ενδοκοινοτικη ληψη υπηρεσιων. Αρα εγγραφη στο vies. Αρα στο παραδειγμα που εδωσα πιο πανω το τιμολογιο ελεγε πωλησεις δωματιων 60 ευρω και προμηθεια 15% (60 Χ 15%)= 9 ευρω. Αρα στο βιβλιο εσοδων-εξοδων, στα εξοδα περναω ενδοικονοτικη ληψη υπηρεσιων 23% τα 9 ευρω και στην στηλη του φπα, το φπα που αντιστοιχει (9 χ 23%)= 2,07 ευρω. Αρα στην περιοδικη φπα παει και στα εσοδα(303-333) και στα εξοδα(353-373) με 23% και στον 344. Στην εκκαθαριστικη 603-633 και 653-673 και 645-647 και τελος στο Ε3 παει στις δαπανες στα διαφορα εξοδα. Επισης, πινακα listing μεχρι τις 26 του επομενου μηνα που αφορα το τιμολογιο. Δηλαδη το τιμολογιο εδω εχει ημερομηνια εκδοσης 1/7/2012 και αφορα περιοδο απο 1/6/12 - 30/6/12. Αρα καταχωρηση στο βιβλιο με ημερομηνια 1/7/12 και πινακα listing μεχρι τις 26/8/12. Δηλωση intrastat αν ξεπερασει τα στατιστικα κατωφλια εξομοιωσης. 1) Ειναι σωστα ολα οσα εγραψα παραπανω???Χρειαζεται κατι αλλο??? 2)Μου ειπαν στο λογιστηριο που πηρα τηλεφωνο οτι μερικα ξενοδοχεια τους ζητησαν να υπογραψουν συμβαση διπλης αποφυγης διπλης φορολογιας. Ο πελατης μου εχει 7 ενοικιαζομενα δωματια θα χρειαστει κατι τετοιο???Δεν νομιζω μου ειπε. Καποιος που εχει ασχοληθει με αυτα να απαντησει παρακαλω, γιατι πρωτη φορα αντιμετοπιζω κατι τετοιο. Ευχαριστω εκ των προτερων. 

intrastat οχι αφου μιλαμε για παροχη υπηρεσιας. 

Σχετικά με τον τόπο παροχής υπηρεσίας? Και μιλάω για τις ανάγκες της φορολογίας εισοδήματος και σχετικά με το άρθρο 13 του ΚΦΕ με δεδομένο πως η υπηρεσία παρέχεται μέσω διαδικτύου. Νομίζω πως δεν υπάρχει υποχρέωση παρακράτησης φόρου... 

Οι συμβασεις αποφυγης διπλης φορολογιας ειναι μια αλλη αμαρτωλη ιστορια. Για τις ελληνικες αρχες οποιαδηποτε αναφορα σε λογισμικο ή internet παραπεμπει σε δικαιωματα χρησης πνευματικης ιδιοκτησιας με οτι αυτο συνεπαγεται. Δεν ειναι λογικο για τιμολογια των 50 ή 100 ευρω να μπαινουμε στην διαδικασια των πιστοποιητικων φορολογικης κατοικιας ή στην παρακρατηση. Καλο θα ηταν, να γινει καποτε, καποιο αναλυτικο ερωτημα στο υπουργειο ωστε να ξεκαθαριστει το θεμα. 

. 

Τώρα πού στο Άρθρο 13 § 6 βλέπετε "αποζημιώσεις ή δικαιώματα" προς την booking.com (και όχι προμήθεια διαμεσολάβησης) και το θέμα από Φ.Π.Α. πήγε στη Φ.Ε., δεν ξέρω 
6. Στις αποζηµιώσεις ή τα δικαιώµατα που καταβάλλονται σε αλλοδαπές επιχειρήσεις και οργανισµούς που δεν έχουν µόνιµη εγκατάσταση στην Ελλάδα ή σε φυσικά πρόσωπα κατοίκους αλλοδαπής που δεν ασκούν επάγγελμα ή επιχείρηση στην Ελλάδα. 
α) για τη χρήση ή παραχώρηση της χρήσης τεχνικών µεθόδων παραγωγής, τεχνικής ή τεχνολογικής βοήθειας, δικαιωµάτων ευρεσιτεχνίας, σηµάτων και προνοµίων, σχεδίων ή προτύπων γενικά, αποτελεσµάτων ερευνών, κινηµατογραφικών και τηλεοπτικών ταινιών, µαγνητοταινιών για ραδιοφωνικές εκποµπές, αναπαραγωγής βιντεοκασετών, πνευµατικής ιδιοκτησίας, αναδηµοσίευσης άρθρων και µελετών και λοιπών συναφών δικαιωµάτων, 
β) για την εκµίσθωση µηχανηµάτων, εγκαταστάσεων και γενικά κινητών πραγµάτων, την επισκευή και συντήρηση µηχανηµάτων και λοιπού εξοπλισµού, την οργάνωση επιχειρήσεων, την εκπαίδευση προσωπικού και για την παροχή οποιασδήποτε υπηρεσίας και κάθε είδους συµβουλών στην Ελλάδα, καθώς και στις αµοιβές, που καταβάλλονται σε ξένα καλλιτεχνικά συγκροτήµατα ή µεµονωµένους καλλιτέχνες κατοίκους ξένων χωρών για τη συµµετοχή τους σε διάφορες καλλιτεχνικές εκδηλώσεις στην Ελλάδα, ενεργείται από τον υπόχρεο για την καταβολή, παρακράτηση φόρου εισοδήµατος που βαρύνει το δικαιούχο της αποζηµίωσης ή του δικαιώµατος ή της αµοιβής. 
Ομοίως, ενεργείται παρακράτηση φόρου και στα ποσά που καταβάλλονται σε αλλοδαπά αθλητικά σωματεία, επαγγελματικά ή μη, καθώς και σε οποιοδήποτε τρίτο αλλοδαπό φυσικό ή νομικό πρόσωπο, για τη μεταβίβαση σε ημεδαπά αθλητικά σωματεία, ανεξάρτητα από τη νομική μορφή τους, του δικαιώματος χρησιμοποίησης αλλοδαπών ποδοσφαιριστών, καλαθοσφαιριστών, πετοσφαιριστών, υδατοσφαιριστών και λοιπών αθλητών. 
Ο φόρος αυτός υπολογίζεται στο ακαθάριστο ποσό της αποζηµίωσης ή του δικαιώµατος ή της αμοιβής, ανεξάρτητα αν για την καταβολή αυτήν απαιτείται ή όχι απόφαση του Υπουργού Εθνικής Οικονοµίας, σύμφωνα µε την παρ. 4 του άρθρου 7 του ν. 4171/1961 (ΦΕΚ 93 Α'), όπως ισχύει, µε συντελεστή: 
αα) Είκοσι πέντε τοις εκατό (25%) για αποζηµιώσεις ή δικαιώµατα που καταβάλλονται σε αλλοδαπές επιχειρήσεις ή φυσικά πρόσωπα για τη χρήση ή παραχώρηση χρήσης στην Ελλάδα κινηµατογραφικών ή τηλεοπτικών ταινιών, µαγνητοταινιών για ραδιοφωνικές εκποµπές και για την αναπαραγωγή βιντεοκασετών. 
ββ) Είκοσι πέντε τοις εκατό (25%) για αποζηµιώσεις ή δικαιώµατα ή αµοιβές των λοιπών περιπτώσεων της παραγράφου αυτής. Με την παρακράτηση του φόρου που ενεργείται σύµφωνα µε τα πιο πάνω, εξαντλείται η φορολογική υποχρέωση του αλλοδαπού δικαιούχου από το φόρο εισοδήµατος για τα εισοδήµατά του αυτά. Σε όλες τις περιπτώσεις, στον αλλοδαπό δικαιούχο καταβάλλεται η διαφορά µεταξύ του ποσού της αποζηµίωσης, δικαιώµατος ή αµοιβής, που δικαιούται να λάβει και του παρακρατούµενου φόρου που αναλογεί στο ποσό αυτής. Η παρακράτηση του φόρου που οφείλεται ενεργείται κατά την πίστωση ή την καταβολή της αποζηµίωσης ή του δικαιώµατος ή της αµοιβής στο δικαιούχο και η απόδοσή του γίνεται µε σχετική δήλωση στην αρµόδια δηµόσια οικονομική υπηρεσία μέσα στο πρώτο δεκαπενθήµερο του επόµενου από την παρακράτηση µήνα. Οι τράπεζες υποχρεούνται να αρνηθούν την παροχή του ποσού συναλλάγµατος ή ευρώ, που αναλογεί για την αποστολή στο εξωτερικό των αποζηµιώσεων, δικαιωµάτων και αµοιβών που αναφέρονται στην παρούσα παράγραφο, αν δεν προσκοµισθεί σε αυτές αποδεικτικό καταβολής στο ∆ηµόσιο του φόρου που αναλογεί στα εισοδήµατα αυτά. 
Ορισμοί: 
αποζημίωση 
δικαίωμα 
προμήθεια 
αμοιβή 
1) Μήπως να ζητάω "αποζημίωση για τις υπηρεσίες που προσφέρω" στους πελάτες μου; 
2) "για την παροχή οποιασδήποτε υπηρεσίας... στην Ελλάδα": αναφέρεται σε πραγματική παροχή επί ελλαδικού εδάφους. Δεν εντόπισα οι servers να βρίσκονται στην Ελλάδα (σχετ. Εγκ. 1069975/10797/Β0012/28.11.2007 , 1034442/10454/Β0012/31.03.2008 και 1059677/10860/Β0012/25.07.2008). 

Αγαπητε συναδελφε, στο θεμα του αρθρου 13 πηγαμε γιατι το εθεσε ο επισκεπτης-agelos 

και διοτι το θεμα του ΦΠΑ ειχε λυθει. 
Αν και η απαντηση σου ειναι σωστη, τοπος φορολογιας η Ελλαδα-υποχρεος ο ληπτης της υπηρεσιας, 
η αιτιολογηση σου ειναι λανθασμενη επειδη βασιζεσαι σε λαθος παραδοχη: 

Αν ομως η αμοιβη της ηταν οντως για διαμεσολαβηση σε κρατησεις ξενοδοχειων, τοτε συμφωνα με την παραγραφο 4 του αρθρου 14 σε συνδυασμο 
με την παραγραφο 1 του αρθρου 35, υποχρεος για την αποδοση του φορυ ειναι ο παρεχων την υπηρεσια και η συγκεκριμενη συναλλαγη δεν δηλωνεται 
στον ανακεφαλαιωτικο πινακα ως ληψη υπηρεσιων. 
Απο το site της booking.com για το τι παρεχει (πιθανον τα ξενοδοχεια που συνεργαζονται να αποδεχονται και καποιους αλλους ορους): 
 Όροι και προϋποθέσεις 
 1. Αντικείμενο των υπηρεσιών μας 
Μέσω αυτού του ιστοχώρου, διαθέτουμε (η booking.com b.v. και οι online συνεργάτες της) μία online πλατφόρμα μέσω της οποίας, τα ξενοδοχεία (συμπεριλαμβανομένων όλων των τύπων προσωρινών καταλυμάτων) μπορούν να διαφημίσουν τα δωμάτιά τους που είναι διαθέσιμα προς κράτηση και μέσω της οποίας οι επισκέπτες του ιστοχώρου μπορούν να πραγματοποιήσουν τέτοιου είδους κρατήσεις. 
.................. 
 10. Λοιποί όροι και προϋποθέσεις 
Εκτός εάν αναφέρεται διαφορετικά, το λογισμικό που απαιτείται για τις υπηρεσίες μας ή που διατίθεται ή χρησιμοποιείται από τον ιστοχώρο μας και τα δικαιώματα πνευματικής ιδιοκτησίας (συμπεριλαμβανομένων των δικαιωμάτων αναπαραγωγής) που αφορούν το περιεχόμενο και τις πληροφορίες που αποτελούν το υλικό του ιστοχώρου μας ανήκουν στην booking.com b.v. και στους προμηθευτές ή παρόχους των υπηρεσιών της. 
Νομιζω οτι με σαφηνεια προκυπτει οτι αυτο που παρεχει η booking.com ειναι το λογισμικο της. 
Οποτε για το ΦΠΑ παμε στην γενικη κατηγορια της παραγραφου 2α του αρθρου 14. 
Ομως το λογισμικο μας οδηγει στην παραγραφο 6 του αρθρου 13. 
Μια δευτερη αναλυση για το τι σημαιει δικαιωματα δινεται και στην παραγραφο 7 του αρθρου 13: 
Ως δικαιώματα νοούνται οι πληρωμές πάσης φύσεως που λαμβάνονται σε αντάλλαγμα της χρήσης ή του δικαιώματος χρήσης δικαιωμάτων πνευματικής ιδιοκτησίας επί λογοτεχνικού, καλλιτεχνικού ή επιστημονικού έργου, συμπεριλαμβανομένων των κινηματογραφικών ταινιών και λογισμικού, διπλωμάτων ευρεσιτεχνίας, εμπορικών σημάτων, σχεδίων ή υποδειγμάτων, σχεδιαγραμμάτων, απόρρητων χημικών τύπων ή μεθόδων κατεργασίας ή σε αντάλλαγμα πληροφοριών που αφορούν βιομηχανική, εμπορική ή επιστημονική πείρα, καθώς και οι πληρωμές για τη χρήση ή για το δικαίωμα χρήσης βιομηχανικού, εμπορικού ή επιστημονικού εξοπλισμού. 
Και εκει αρχιζει το παραλογο της υποχρεωσεις πιστοποιητικων αποφυγης διπλης φορολογιας για τα 3 ή 5 ευρω. 

Συναδελφοι το θεμα του φπα το λυσαμε (ενδοκοινοτικη ληψη, πινακας listing κλπ). Τωρα οσον αφορα το θεμα του αρθρου 13 του ΚΦΕ, νομιζω οτι τα 3 εγγραφα που επισυναψε ο atgoliaras ισχυουν και στην περιπτωση μας και δεν νομιζω οτι χρειαζεται να κανουμε παρακρατηση φορου. Αυριο που θα παω στην ΔΟΥ να κανω εγγραφη στο vies, να τους ζητησω να υπογραψω και πιστοποιητικο για ΣΑΔΦ ή να μην τους πω τιποτα αν δεν μου το πουνε απο μονοι τους???Αν και δεν πιστευω να γνωριζουν για την υποχρεωση ή μη του αρθρου 13... 

Παιδιά θα μπορούσατε να με ενημερώσετε τι είναι ο πίνακας listing γιατί έχω κι εγώ μιά περίπτωση ενδοκοινοτικής παροχής υπηρεσιών, απο δώ σε κράτος μέλος? 

΄Εχω κι ένα άλλο ερώτημα,αφού πρώτα σας εξιστορήσω την περίπτωση,ντόπιος ζωγράφος φιλοτεχνεί εξώφυλο δίσκου, η πλήρης περιγραφή είναι: cover artwork for vinyl entitlied ".............................". εδώ έχουμε καθαρά ενδοκοινοτική παροχή υπηρεσιών και στέλνουμε ανακεφαλαιοτικό πίνακα και τίποτα άλλο σωστά? Ο λήπτης είναι σε χώρα μέλος. 
